CELEX: 62016TN0110
Language: lt
Date: 2016-03-18 00:00:00
Title: Byla T-110/16: 2016 m. kovo 18 d. pareikštas ieškinys byloje Savant Systems/EUIPO – Savant Group (SAVANT)

17.5.2016   
            
            
               LT
            
            
               Europos Sąjungos oficialusis leidinys
            
            
               C 175/20
            
         2016 m. kovo 18 d. pareikštas ieškinys byloje Savant Systems/EUIPO – Savant Group (SAVANT)
   
   (Byla T-110/16)
   (2016/C 175/24)
   Kalba, kuria surašytas ieškinys: anglų
   
      Šalys
   
   
      Ieškovė: Savant Systems LLC (Osterville, Masačusetsas Jungtinės Valstijos), atstovaujama advokatų O. Nilgen, A. Kockläuner
   
      Atsakovė: Europos Sąjungos intelektinės nuosavybės tarnyba (EUIPO)
   
      Kita procedūros Apeliacinėje taryboje šalis: Savant Group Ltd (Kendlo Bertonas, Jungtinė Karalystė)
   
      Su procedūra EUIPO susijusi informacija
   
   
      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis
   
      Prekių ženklas, dėl kurio kilo ginčas: žodinis Europos Sąjungos prekių ženklas SAVANT – Europos Sąjungos prekių ženklas Nr. 32 318
   
      Procedūra EUIPO: registracijos pripažinimo negaliojančia procedūra
   
      Ginčijamas sprendimas: 2016 m. sausio 18 d. EUIPO ketvirtosios apeliacinės tarybos sprendimas byloje R 33/2015-4
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti ginčijamą sprendimą, kiek juo ginčijamo Europos Sąjungos prekių ženklo Nr. 32 318 SAVANT apsauga palikta prie 9 klasės priskirtai „kompiuterių programinei įrangai“ ir visoms prie 41 ir 42 klasių priskirtoms paslaugoms,
            
         
               —
            
            
               priteisti iš EUIPO bylinėjimosi išlaidas.
            
         
      Pagrindai, kuriais remiamasi
   
   
               —
            
            
               Reglamento Nr. 207/2009 51 straipsnio 1 dalies a punkto, siejamo su 15 straipsniu, pažeidimas, nes Apeliacinė taryba klaidingai nusprendė, kad ginčijamo Europos Sąjungos prekių ženklo savininkė įrodė, jog jis iš tikrųjų buvo naudojamas registruotoms prekėms ir paslaugoms, visų pirma, „kompiuterių programinei įrangai“ ir atitinkamoms prie 41 ir 42 klasių priskirtoms paslaugoms,
            
         
               —
            
            
               Apeliacinės tarybos padarytas pareigos nurodyti motyvus pažeidimas, nes ji nenurodė, kodėl neatsižvelgė į „tyrimo apie naudojimą“ ataskaitą.